14.07.2023
Аԥсны Аҳәынҭқарра Ахада Аслан Бжьаниа Аҟәа араион актив алархәны Администрациа 2023 ш. актәи азбжа аусура иазкны анҭыҵтәи аизара мҩаҧигеит.
Актив аусура иалахәуп Аҧыза-минмстр Алеқсандр Анқәаб, Ахада Иадминистрациа анапхгаҩы Џьансыхә Нанба, аиҳабыра алахәцәа, адепутатцәа.
«Аҟәа араион абиуџьет ахашәалатә хәҭа 2023 ш. актәи азбжазы планла иартәоит 126 млн мааҭ, ахатәы хашәалақәа - 64,4 млн мааҭ, планла иарбоу 49,8 млн мааҭ раан, адотациақәа - 20,6 млн мааҭ, планла иарбоу 61,7 млн мааҭ аан, 41 млн мааҭ абиуџьет иамоуӡеит, асубсидиақәа – 14,2 млн мааҭ», - абас иҟоуп Аҟәа араион ахада Алхас Ҷыҭанаа иааигаз арбагақәа.
Уи иара убас иҳәеит Аҟәа араион аҟны афымцамч азы иҟоу арбагақәа ртәы. «Еизгоуп 9 миллион мааҭ: 7,3 миллион мааҭ ршәеит ауаҩытәҩсатә хаҿқәа, 1,7 миллион — аиуристтә хаҿқәа. Азеиԥш уал иартәеит 45,8 миллион мааҭ, – иҳәеит иара, аизгарақәа 50% рыла ишазҳаз азгәаҭаны. – Ҵыԥх абри аамҭазы еизган 4,5 млн мааҭ».
Араион ахада араион аҟны хырхарҭацыԥхьаӡа иҟоу арбагақәа ааигеит.